# eTwinning ”La francophonie dans le monde”

&#x20;Cel de-al doilea proiect eTwinning care s-a desfășurat în cadrul școlii noastre este proiectul intitulat ”La francophonie dans le monde”. Proiectul are ca public țintă elevii care studiază limba franceză, a fost coordonat de doamna profesoară Bianca Jianu și s-a desfășurat în timpul orelor de franceză la ciclul gimnazial. La acest proiect au luat parte elevi din clasele a V-a C, A VI-a A, a VI -a B, a VII -a B, a VII -a C și a VII -a D. Proiectul a reprezentat o colaborare între mai multe țări francofone : Italia , Franța , Tunisia , Spania , România , Moldova , Georgia și Croația . Acesta le-a oferit elevilor șansa de a se exprima într-un mod creativ și de a-și îmbunătăți cunoștințele de limba franceză. Fiind derulat pe o perioadă de 5 luni, proiectul a fost compus din mai multe activități după cum urmează:

1. Concurs de logo-uri. Pentru a oferi o imagine acestui proiect, fiecare școală participantă a trebuit să creeze un logo în care să-și exprime viziunea cu privire la ideea de francofonie. Pentru a alege logo-ul reprezentant al școlii noastre am organizat un mic concurs pe pagina noastră de Facebook, iar câștigătorul a fost ales de urmăritorii noștri.
2. Concurs de afișe Pe lângă logo-uri, a fost încurajată și ideea de a crea un afiș reprezentativ al proiectului însă, de data aceasta, trebuiau utilizate mijloace digitale. Astfel, am apelat la capacitatea elevilor din clasa a VII-a de a utiliza aplicația Canva și am realizat împreună un afiș.
3. Felicitări digitale de Crăciun Dată fiind perioada sărbătorilor, activitatea lunii decembrie a fost dedicată creării de felicitări pe care elevii noștri să le trimită colegilor din cadrul proiectului. Pentru a evita risipa de hârtie, am optat pentru realizarea unor felicitări digitale care au fost trimise între elevii școlilor partenere.
4. Prezentarea în format digital Pentru a putea face cunoștință cu ceilalți elevi implicați în cadrul proiectului, a fost creat un Padlet unde fiecare elev putea să se prezinte, să ofere câteva informații pentru a se descrie și să creeze propriul său avatar digital. Elevii s-au bucurat de această experiență și au putut astfel să folosească lucrurile pe care le-au învățat în cadrul orelor de franceză.
5. Crearea unei cărți virtuale Această parte a proiectului a avut două etape, și anume: crearea unei benzi desenate aferente unor fragmente din carte și înregistrarea elevilor citind acele fragmente pentru a însoți banda desenată virtuală. Coordonatoarele proiectului au ales cartea Le Jour où tout a basculé de Julie Buxbaum, iar fiecare școală a primit câteva pagini pe care a trebuit să le citească și să le transforme într-o bandă desenată.
6. Sărbătorirea Jocurilor Olimpice. Din cadrul proiectului nu puteau lipsi activitățile dedicate Jocurilor Olimpice. Astfel, fiecare școală participantă și-a ales un sport care se joacă în cadrul acestei competiții și a încurajat elevii să îl practice. Noi am profitat de prezența meselor de ping-pong din curtea școlii și am realizat o parte din ora de franceză într-un mod diferit.
7. Ziua Francofoniei Proiectul a luat sfârșit pe data de 23 Martie 2024, odată cu Ziua Internațională a Francofoniei. Feedback-ul pe care l-am primit din partea elevilor a fost unul foarte încurajator; acestora le-au plăcut foarte mult activitățile desfășurate pe parcursul celor 5 luni și au prezentat interes pentru a participa și la alte activități de acest tip. ”La francophonie dans le monde” a fost ocazia elevilor de a vedea o altă față a limbii franceze, de a comunica cu elevi din toate colțurile lumii folosind unul dintre principalele lucruri pe care le au în comun, și anume, studiul limbii franceze.

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FiwVYYXiA51RcfJAwgtk6%2F1.jpg?alt=media&#x26;token=18fec4f1-222d-4ed5-93ac-2cc191ef15be" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FrMsX4IlrNiSSJCpWxigV%2F2.jpg?alt=media&#x26;token=021a1908-5f93-4fe1-a6e6-87eb48115e53" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FqIE1Uy3sdgxQ0UMANlAm%2F3.jpg?alt=media&#x26;token=fe9a94f3-db83-4bb8-adc3-e3f1e5a9ebb2" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2Fvqs4lNGpd2667RhRzAXz%2F4.jpg?alt=media&#x26;token=9f5b64ac-a287-4141-b6eb-2d21128e331b" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FKxAnfkwABXERTTomgWPq%2F5.jpg?alt=media&#x26;token=9390eba2-2bfd-4a3b-ae2c-1f6b30688ee1" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FsFrjKHgr5NdzzJYTNRKt%2F6.jpg?alt=media&#x26;token=6f7fe9ca-6922-4c43-a33a-ba4d108b329e" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FrRN0yrtMe7jGWHyyBhrL%2F7.jpg?alt=media&#x26;token=f7112aeb-5612-4e4b-91bf-09d6f2567eba" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2Fw9Lk5XtGeJIt5rPQpNAt%2F8.jpg?alt=media&#x26;token=be70014e-6b4a-4821-979b-7ffc86153bce" alt=""><figcaption></figcaption></figure>

<figure><img src="https://1765465296-files.gitbook.io/~/files/v0/b/gitbook-x-prod.appspot.com/o/spaces%2Ffp1RBZkY906NTzhSqObf%2Fuploads%2FDv3mUp70c0mEnbQEYFvT%2F9.jpg?alt=media&#x26;token=61d7372a-5967-4ec9-a5ec-c80c29075fd6" alt=""><figcaption></figcaption></figure>
